CELEX: 32015R1042
Language: el
Date: 2015-06-30 00:00:00
Title: Εκτελεστικός κανονισμός (ΕΕ) 2015/1042 της Επιτροπής, της 30ής Ιουνίου 2015, για την τροποποίηση του παραρτήματος II του κανονισμού (ΕΚ) αριθ. 250/2009 για την εφαρμογή του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου σχετικά με τις στατιστικές διάρθρωσης των επιχειρήσεων, όσον αφορά την προσαρμογή του τεχνικού μορφότυπου έπειτα από την αναθεώρηση της ταξινόμησης προϊόντων ανά δραστηριότητα (CPA) (Κείμενο που παρουσιάζει ενδιαφέρον για τον ΕΟΧ)

1.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 167/61
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1042 ΤΗΣ ΕΠΙΤΡΟΠΉΣ
   της 30ής Ιουνίου 2015
   για την τροποποίηση του παραρτήματος II του κανονισμού (ΕΚ) αριθ. 250/2009 για την εφαρμογή του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου σχετικά με τις στατιστικές διάρθρωσης των επιχειρήσεων, όσον αφορά την προσαρμογή του τεχνικού μορφότυπου έπειτα από την αναθεώρηση της ταξινόμησης προϊόντων ανά δραστηριότητα (CPA)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου, της 11ης Μαρτίου 2008, σχετικά με τις στατιστικές διάρθρωσης των επιχειρήσεων (1), και ιδίως το άρθρο 11 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 295/2008 θεσπίζει κοινό πλαίσιο για τη συλλογή, τη διαβίβαση και την αξιολόγηση των ευρωπαϊκών στατιστικών σχετικά με τη διάρθρωση, τις δραστηριότητες, την ανταγωνιστικότητα και τις επιδόσεις των επιχειρήσεων στην Ένωση.
            
         
               (2)
            
            
               Ο κανονισμός (ΕΚ) αριθ. 451/2008 του Ευρωπαϊκού Κοινοβουλίου και του Συμβουλίου (2) θεσπίζει στατιστική ταξινόμηση προϊόντων ανά δραστηριότητα (CPA) για την κάλυψη των στατιστικών απαιτήσεων της Ένωσης.
            
         
               (3)
            
            
               Το παράρτημα II του κανονισμού (ΕΚ) αριθ. 250/2009 της Επιτροπής (3) ορίζει τον τεχνικό μορφότυπο και τις ονομασίες για ορισμένα προϊόντα όσον αφορά τα δεδομένα που θα διαβιβάζονται βάσει της CPA.
            
         
               (4)
            
            
               Έπειτα από την έναρξη ισχύος του κανονισμού (ΕΕ) αριθ. 1209/2014 της Επιτροπής (4), είναι απαραίτητο να προσαρμοστεί το παράρτημα II του κανονισμού (ΕΚ) αριθ. 250/2009 όσον αφορά τις ονομασίες ορισμένων προϊόντων για τα δεδομένα που διαβιβάζονται με βάση τη CPA, ώστε να διατηρηθεί η συγκρισιμότητα και η συνέπεια με τα πρότυπα ταξινόμησης προϊόντων που χρησιμοποιούνται σε διεθνές επίπεδο.
            
         
               (5)
            
            
               Επομένως, το παράρτημα II του κανονισμού (ΕΚ) αριθ. 250/2009 θα πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής Ευρωπαϊκού στατιστικού συστήματος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα II του κανονισμού (ΕΚ) αριθ. 250/2009 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Ιουνίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 97 της 9.4.2008, σ. 13.
   
      (2)  Κανονισμός (ΕΚ) αριθ. 451/2008 του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τη δημιουργία νέας στατιστικής ταξινόμησης προϊόντων ανά δραστηριότητα (CPA) και για την κατάργηση του κανονισμού (ΕΟΚ) αριθ. 3696/93 του Συμβουλίου (ΕΕ L 145 της 4.6.2008, σ. 65).
   
      (3)  Κανονισμός (ΕΚ) αριθ. 250/2009 της Επιτροπής, της 11ης Μαρτίου 2009, για την εφαρμογή του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου όσον αφορά τους ορισμούς των χαρακτηριστικών, το τεχνικό μορφότυπο διαβίβασης δεδομένων, τις απαιτήσεις διπλής υποβολής στοιχείων για τη NACE Αναθεώρηση 1.1 και NACE Αναθεώρηση 2 και τις επιτρεπόμενες παρεκκλίσεις για τις στατιστικές διάρθρωσης των επιχειρήσεων (ΕΕ L 86 της 31.3.2009, σ. 1).
   
      (4)  Κανονισμός (ΕΕ) αριθ. 1209/2014 της Επιτροπής, της 29ης Οκτωβρίου 2014, για την τροποποίηση του κανονισμού (ΕΚ) αριθ. 451/2008 του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τη δημιουργία νέας στατιστικής ταξινόμησης προϊόντων ανά δραστηριότητα (CPA) και για την κατάργηση του κανονισμού (ΕΟΚ) αριθ. 3696/93 του Συμβουλίου (ΕΕ L 336 της 22.11.2014, σ. 1).
   
      ΠΑΡΑΡΤΗΜΑ
      Το παράρτημα II του κανονισμού (ΕΚ) αριθ. 250/2009 τροποποιείται ως εξής:
      
                  1.
               
               
                  Στο σημείο 4.2 «Εδαφική μονάδα», ο κωδικός «GR» για την Ελλάδα αντικαθίσταται από τον κωδικό «EL».
               
            
                  2.
               
               
                  Στο σημείο 4.9 «Μονάδες τιμών δεδομένων», στον πίνακα, προστίθεται νέα μονάδα «Τετραγωνικά μέτρα» με κωδικό «M2».
               
            
                  3.
               
               
                  Στο σημείο 4.10 «Κατανομή προϊόντων», ο πίνακας τροποποιείται ως εξής:
                  
                              α)
                           
                           
                              στο προϊόν με τον κωδικό 63 12, η ονομασία «Περιεχόμενο δικτυακών πυλών» αντικαθίσταται από την ονομασία «Υπηρεσίες δικτυακών πυλών»·
                           
                        
                              β)
                           
                           
                              στο προϊόν με τον κωδικό 73 11 13, η ονομασία «Διαφημιστικό σχέδιο και εννοιολογική ανάπτυξη» αντικαθίσταται από την ονομασία «Υπηρεσίες διαφημιστικής εννοιολογικής ανάπτυξης»·
                           
                        
                              γ)
                           
                           
                              η καταχώριση για το προϊόν με τον κωδικό 70 22 4 «Εμπορικά σήματα και συμβάσεις δικαιόχρησης» διαγράφεται·
                           
                        
                              δ)
                           
                           
                              στο προϊόν με τον κωδικό 71 11 24, η ονομασία «Υπηρεσίες παροχής αρχιτεκτονικών συμβουλών» αντικαθίσταται από την ονομασία «Υπηρεσίες παροχής αρχιτεκτονικών συμβουλών για κτιριακά έργα».